WASP-121b

WASP-121b – egzoplaneta, skriejanti apie WASP-121 žvaigždę. Tai pirmoji egzoplaneta, kurios stratosferoje (t. y. atmosferos sluoksnyje, kuriame temperatūra kyla didėjant aukščiui) aptikta vandens. WASP-121 sistema yra Laivagalio žvaigždyne,  nuo Saulės sistemos nutolusi apie 850 šviesmečių.Gaia Data Release 1 catalog entry  Planeta aptikta tranzitų metodu,http://exoplanet.eu/catalog/wasp-121_b/ apie jos atradimą pranešta 2016 m.https://exoplanets.nasa.gov/exoplanet-catalog/3281/wasp-121-b/

Charakteristika

WASP-121b yra karštojo Jupiterio tipo egzoplaneta. Jos masė ir spindulys yra atitinkamai 1,18 ir 1,81 karto didesni už Jupiterio. Apie savo žvaigždę, priklausančią F spektrinei klasei, planeta apskrieja per 1,27 paros. Planetos didysis pusašis yra 0,02544 (± 0,0005) av, o ekscentricitetas – 0,02 (± 0,015).

Planetos atmosferoje aptikta vandens molekulių, taip pat titano ir vanadžio oksidų egzistavimo požymių. Viršutinis planetos atmosferos sluoksnis įkaista iki 2500 °C (temperatūra aukštesnė nei kai kurių metalų virimo temperatūra). Hablo kosminiu teleskopu atlikti stebėjimai parodė, kad iš planetos atmosferos į kosminę erdvę veržiasi magnio ir geležies dujos.NASA. „WASP-121b: A ‘Heavy Metal' Exoplanet Shaped Like a Football.“ Nuoroda tikrinta 2019-12-27.

 Šaltiniai 

Kategorija:Egzoplanetos